open-index/open-wikipedia-markdown huggingface dataset:
ตักโลบัน

**ตักโลบัน** (วาไร-วาไรและ, ออกเสียง: ) มีชื่อทางการว่า **นครตักโลบัน** (วาไร-วาไร: ; ) เป็นเมืองหลักของจังหวัดเลเตในเขตอีสเทิร์นวิซายา ประเทศฟิลิปปินส์ ตั้งอยู่ห่างจากกรุงมะนิลาทางทิศตะวันออกเฉียงใต้ 360 ไมล์ (580 กม.) ตั้งอยู่บนฝั่งตะวันออกเฉียงเหนือของเกาะเลเต ที่ปลายสุดตอนใต้ของช่องแคบซานฮัวนีโกและบนฝั่งตะวันตกเฉียงเหนือของอ่าวซานเปโดร 

## อ้างอิง

หมวดหมู่:เมืองในเขตซีลางังคาบีซายาอัน
หมวดหมู่:จังหวัดเลเต
ทาเกอร์ เคบูเลฟ

**ทาเกอร์ เคบูเลฟ** (; ) เกิดวันที่ 24 กรกฎาคม ค.ศ. 1984 ที่คีซิลยัรต์ ดาเกสตาน ประเทศรัสเซีย เป็นนักยูโดชาวรัสเซียเชื้อสายอาวาร์

## โอลิมปิก 2012
ในโอลิมปิกฤดูร้อน 2012 ทาเกอร์คว้าเหรียญทองที่ 3 ให้แก่เขาด้วยการเป็นฝ่ายชนะไนดาน ตูฟชินบายา ผู้เป็นแชมป์จากมองโกเลียในการแข่งขันยูโดในโอลิมปิกประเภทชายไม่เกิน 100 กิโลกรัม โดยประธานาธิบดีวลาดิเมียร์ ปูติน ได้ร่วมแสดงความยินดีในโอกาสดังกล่าว

## อ้างอิง

* Factfile  on JudoInside.com

หมวดหมู่:นักยูโดชาวรัสเซีย
หมวดหมู่:นักยูโดในโอลิมปิกฤดูร้อน 2012
หมวดหมู่:นักกีฬาโอลิมปิกทีมชาติรัสเซีย
หมวดหมู่:นักกีฬาเหรียญทองโอลิมปิก
รัฐลาปัมปา

**ลาปัมปา** () เป็นรัฐที่มีประชากรอาศัยเบาบางในประเทศอาร์เจนตินา ตั้งอยู่ตอนกลางของประเทศ มีอาณาเขตติดต่อกับรัฐเพื่อนบ้านเรียงตามเข็มนาฬิกาเริ่มจากทิศเหนือ คือ รัฐซานลุยส์ รัฐกอร์โดบา รัฐบัวโนสไอเรส รัฐริโอเนโกร รัฐเนวเกน และรัฐเมนโดซา

## อ้างอิง

ลาปัมปา
ปลาหมอแรมแดง

**ปลาหมอแรมแดง** หรือ **ปลาหมอจีเวล** () เป็นสกุลของปลาน้ำจืดขนาดเล็กจำพวกหนึ่ง ใช้ชื่อสกุลว่า *Hemichromis* ในวงศ์ปลาหมอสี (Cichlidae)

มีรูปร่างลักษณะคล้ายกับปลาซันฟิช (*Lepomis* spp.) ซึ่งเป็นปลาคนละวงศ์กัน เป็นปลาขนาดเล็ก ความยาวเต็มที่เฉลี่ยไม่เกิน 10-12 เซนติเมตร พบใหญ่สุด 30 เซนติเมตร กระจายพันธุ์อยู่ทั่วไปในแหล่งน้ำต่าง ๆ ของทวีปแอฟริกา บริเวณชายฝั่งตะวันตกถึงแอฟริกากลาง ส่วนใหญ่มีสีลำตัวเป็นสีแดงสด หรือสดใสเป็นสีรุ้งสวยงาม มีทั้งตัวผู้สวยงามกว่าตัวเมีย และตัวเมียสวยงามกว่าตัวผู้

เป็นปลาอาศัยอยู่รวมกันเป็นฝูง มีอุปนิสัยก้าวร้าว มีพฤติกรรมในการเลี้ยงดูลูกปลา ซึ่งในช่วงนี้จะมีนิสัยดุร้ายกว่าปกติ

## การจำแนก
แบ่งออกเป็น 13 ชนิด (บางข้อมูลจัดเป็น 11 ชนิด และรอการอนุกรมวิธาน 6 ชนิด ในขณะที่บางข้อมูลจัดเพียง 7 ชนิด)

**[[Hemichromis angolensis]]* Steindachner, 1865 
**[[Hemichromis bimaculatus]]* Gill, 1862
**[[Hemichromis cerasogaster]]* (Boulenger, 1899)
**[[Hemichromis cristatus]]* Loiselle, 1979
**[[Hemichromis elongatus]]* (Guichenot, 1861)
**[[Hemichromis exsul]]* (Trewavas, 1933)
**[[Hemichromis fasciatus]]* Peters, 1857
**[[Hemichromis frempongi]]* Loiselle, 1979
**[[Hemichromis guttatus]]* Günther, 1862
**[[Hemichromis letourneuxi]]* Sauvage, 1880
**[[Hemichromis lifalili]]* Loiselle, 1979
**[[Hemichromis paynei]]* Loiselle, 1979
**[[Hemichromis stellifer]]* Loiselle, 1979

นิยมเลี้ยงเป็นปลาสวยงาม เป็นปลาที่เลี้ยงดูง่าย ควรจะเลี้ยงในตู้ที่มีขนาดจุน้ำได้มากกว่า 80 ลิตร และสามารถเพาะขยายพันธุ์ได้แล้วในที่เลี้ยง

## อ้างอิง

## แหล่งข้อมูลอื่น

หมวดหมู่:วงศ์ย่อยปลาหมอสีแอฟริกา
วาตนาเยอคูตล์

**วาตนาเยอคูตล์** () เป็นครอบน้ำแข็งที่ใหญ่ที่สุดในไอซ์แลนด์และใหญ่เป็นอันดับ 2 ในยุโรป ตั้งอยู่ทางทิศตะวันออกเฉียงใต้ของประเทศ ครอบคลุมพื้นที่ 8,100 กม² หรือคิดเป็นร้อยละ 9 ของประเทศ ธารน้ำแข็งมีความหนาเฉลี่ย 400 ม. (1,300 ฟุต) มีความหนาสุด 1,000 ม. (3,300 ฟุต)

## ภาพ

ไฟล์:Iceland-from-space.png
ไฟล์:Vatnajökull Glacier.jpg
ไฟล์:An iceberg in Jokulsarlon.jpg
ไฟล์:Flaajokull glacier.jpg


หมวดหมู่:ประเทศไอซ์แลนด์
หมวดหมู่:ครอบน้ำแข็ง
ฮิวแมนเนเจอร์ (เพลงไมเคิล แจ็กสัน)

**ฮิวแมนเนเจอร์** เป็นซิงเกิลอเมริกันของไมเคิล แจ็กสัน เขียนและแต่งโดย Steve Porcaro และ John Bettis และสร้างโดยควินซี โจนส์ เป็นซิงเกิลที่ห้าจากอัลบั้มเดี่ยวที่หกในชื่อ*[[ทริลเลอร์ (อัลบั้ม)|ทริลเลอร์]]*

## รายการเพลง
* **แผ่นเสียง 7 นิ้ว**
# "ฮิวแมนเนเจอร์" (เวอร์ชันซิงเกิล) – 3:47 (Misprinted as 4:05)
# "เบบีมีไมน์" – 4:20

## รีมิกซ์เป็นทางการ
# เวอร์ชันอัลบั้ม – 4:06
# เวอร์ชันซิงเกิล – 3:47
# อิฟ – 4:29 (เวอร์ชันนี้นำมาจาก Live at Wembley 16 กรกฎาคม 1988 และรวมอยู่ใน*[[แบด 25]]*ฉบับดีลักซ์)
# "สปีชเลสส์"/"ฮิวแมนเนเจอร์" – 3:18 (เวอร์ชัน*[[อิมมอร์ทัล (อัลบั้มไมเคิล แจ็กสัน)|อิมมอร์ทัล]]*)

## ชาร์ต

### ชาร์ตประจำสัปดาห์

### ชาร์ตสิ้นปี

## การรับรอง

## อ้างอิง

หมวดหมู่:เพลงของไมเคิล แจ็กสัน
หมวดหมู่:เพลงในปี พ.ศ. 2525
หมวดหมู่:ซิงเกิลในปี พ.ศ. 2526
หมวดหมู่:ซิงเกิลสังกัดอีพิกเรเคิดส์
ซินแอนด์โบนส์

**ซินแอนด์โบนส์** เป็นอัลบั้มเปิดตัวตัวเองของวงดนตรีเฮฟวีเมทัล ฟอซซี โดยวางจำหน่ายในวันที่ 14 สิงหาคม 2012 โดยจัดจำหน่ายโดยเซนจูรีมีเดียรีคอร์ด

## รายการเพลง

## ชาร์ต

## อ้างอิง

## แหล่งข้อมูลอื่น
* Official website
* Century Media Records Official website

ซ
ซ
ซ
ซ
ลิงคอล์น (รัฐเนแบรสกา)

**ลิงคอล์น** () เป็นเมืองหลวงและเมืองใหญ่อันดับ 2 ของรัฐเนแบรสกา สหรัฐอเมริกา เป็นรองเมืองโอมาฮา ลิงคอล์นเป็นเคาน์ตีซีตของแลงแคสเตอร์เคาน์ตี เป็นที่ตั้งของมหาวิทยาลัยเนแบรสกา จากข้อมูลปี ค.ศ. 2010 เมืองมีประชากร 258,379 คน

ก่อตั้งเป็นเมืองเมื่อปี ค.ศ. 1856 ในชื่อหมู่บ้านแลงแคสเตอร์ ได้รับเลือกเป็นเคาน์ตีซีตของแลงแคสเตอร์เคาน์ตีในปี ค.ศ. 1859 และต่อมาได้รับเลือกเป็นเมืองหลวงของรัฐเมื่อวันที่ 1 มีนาคม ค.ศ. 1867 ชื่อของเมืองตั้งขึ้นเพื่อเป็นเกียรติแก่ประธานาธิบดี เอบราแฮม ลิงคอล์น

## อ้างอิง

หมวดหมู่:เมืองหลวงของรัฐในสหรัฐ
หมวดหมู่:เมืองในรัฐเนแบรสกา
หมวดหมู่:เอบราแฮม ลิงคอล์น
แอลฟาคนครึ่งม้า บีบี

**แอลฟาคนครึ่งม้า บีบี** เป็นดาวเคราะห์นอกระบบที่โคจรรอบดาวฤกษ์แอลฟาคนครึ่งม้า บี ตั้งอยู่ห่างจากโลก 4.37 ปีแสง อยู่ในกลุ่มดาวทางใต้คือ กลุ่มดาวคนครึ่งม้า มันเป็นดาวเคราะห์ใกล้โลกมากที่สุดที่ค้นพบมา ดาวเคราะห์ดวงนี้ถูกค้นพบเมื่อวันที่ 16 ตุลาคม 2012

## อ้างอิง

หมวดหมู่:กลุ่มดาวคนครึ่งม้า
หมวดหมู่:ดาวเคราะห์นอกระบบที่ค้นพบในปี พ.ศ. 2555
หมวดหมู่:ดาวเคราะห์นอกระบบที่ตรวจพบโดยวิธีวัดความเร็วแนวเล็ง
หมวดหมู่:ดาวเคราะห์นอกระบบ
อันดับย่อยซาลาแมนเดอร์ยักษ์

**อันดับย่อยซาลาแมนเดอร์ยักษ์** () เป็นอันดับย่อยของสัตว์ครึ่งบกครึ่งน้ำจำพวกซาลาแมนเดอร์ ใช้ชื่อวิทยาศาสตร์ว่า  Cryptobranchoidea เป็นซาลาแมนเดอร์กลุ่มที่พบกระจายพันธุ์ในประเทศสหรัฐอเมริกา และหลายพื้นที่ของทวีปเอเชีย อาทิ จีน, ญี่ปุ่น, เกาะไต้หวัน, เกาหลี, อัฟกานิสถาน และอิหร่าน

มีลักษณะบางอย่างทางโครงสร้างของร่างกายเหมือนกับซาลาแมนเดอร์ในยุคก่อนประวัติศาสตร์ มีพฤติกรรมการผสมพันธุ์คล้ายคลึงกัน คือ มีการปฏิสนธิเกิดขึ้นภายนอกลำตัว และไม่มีพฤติกรรมในการเกี้ยวพาราสี ตัวผู้ในบางสกุลแสดงความสนใจในตัวเมียต่อเมื่อมีถุงไข่โผล่ออกมาจากช่องทวารร่วมของตัวเมีย ในช่วงเวลาที่ตัวเมียปล่อยถุงไข่ติดกับวัสดุใต้น้ำและพยายามทำให้ถุงไข่หลุดออกจากช่องทวารร่วมนั้น ตัวผู้หลายตัวจะเข้าไปกลุ้มรุมตัวเมียและพยายามดันตัวเมียให้พ้นไปจากถุงไข่เพื่อถ่ายสเปิร์ม

## การจำแนก
แบ่งออกได้เป็น 2 วงศ์
*วงศ์ซาลาแมนเดอร์ยักษ์ (Cryptobranchidae)
*วงศ์ซาลาแมนเดอร์เอเชีย (Hynobiidae)

## อ้างอิง

## แหล่งข้อมูลอื่น

หมวดหมู่:ซาลาแมนเดอร์
หมวดหมู่:อันดับย่อยซาลาแมนเดอร์ยักษ์
มิสอินเตอร์เนชั่นแนลควีน 2011

**มิสอินเตอร์เนชั่นแนลควีน 2011** () เป็นการจัดประกวดมิสอินเตอร์เนชั่นแนลควีน ครั้งที่ 7 จัดขึ้นในวันที่ 4 พฤศจิกายน พ.ศ. 2554 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 23 คนจากทั่วโลก โดยมินิ ฮัน มิสอินเตอร์เนชั่นแนลควีน 2010 จากประเทศเกาหลีใต้ ได้สวมมงกุฎให้แก่ ศิรภัสสร อัฒยกร จากประเทศไทย เป็นผู้ครองตำแหน่งมิสอินเตอร์เนชั่นแนลควีนประจำปีนี้

## ผลการประกวด

## รางวัลพิเศษ

## ผู้เข้าประกวด
ในปีนี้มีผู้เข้าประกวดทั้งหมด 23 คน ดังต่อไปนี้

* ***' - Yasmin Dream
* ***' - Vanessa
* ***' - Lucky
* ***' - Yania
* ***' - Yuni Carey
* ***' - Estelle Roedrer
* ***' - Herika Borges
* ***' - Alessandra Vargas
* ***' - Malaika
* ***' - Marry de Francy
* ***' - Karin Fujikawa
* ***' - Margaret
* ***' - Sahara
* ***' - Hazel Andrada
* ***' - Marianne Arguelles
* ***' - Michelle Binas
* ***' - Varvara Strange
* ***' - Chamila
* ***' -  [[ศิรภัสสร อัฒยกร]]
* ***' - Mokha Montrese
* ***' - Silkie O' Hara Munro
* ***' - Chanel
* **** - Noa Herrera

## อ้างอิง

หมวดหมู่:มิสอินเตอร์เนชั่นแนลควีน
ทางหลวงแผ่นดินหมายเลข 1126

**ทางหลวงแผ่นดินหมายเลข 1126 สายพาน - ห้วยงิ้ว** เป็นทางหลวงที่สร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงจังหวัดหมายเลข 1126 สายแยกทางหลวงแผ่นดินหมายเลข 1 (อำเภอพาน) - อำเภอป่าแดด - บรรจบทางหลวงจังหวัดหมายเลข 1021 (บ้านห้วยงิ้ว)  ในสมัยที่ พลเอกเปรม ติณสูลานนท์ เป็นนายกรัฐมนตรี โดยมีการออกประกาศสำนักนายกรัฐมนตรีพระราชกฤษฎีกาให้มีการเวนคืนอสังหาริมทรัพย์เพื่อขยายในปี พ.ศ. 2530 และ พ.ศ. 2533   ทั้งนี้ ทางหลวงสายนี้ได้รับการประกาศให้เป็นเส้นทางที่ต้องดำเนินการสร้างโดยเร่งด่วน  ในสมัยที่ นายสมัคร สุนทรเวช ดำรงตำแหน่งเป็นรัฐมนตรีว่าการกระทรวงคมนาคมอีกด้วย

## เขตการควบคุม

ทางหลวงแผ่นดินหมายเลข 1126 แบ่งเขตการควบคุมออกเป็น 3 ตอน ดังนี้

* ตอน 0100 แยกทางหลวงหมายเลข 1 (พาน) - ป่าแดด ระยะทาง 30.000 กิโลเมตร อยู่ภายใต้การดูแลควบคุมของหมวดทางหลวงป่าแดด  แขวงทางหลวงเชียงรายที่ 2
* ตอน 0200 ป่าแดด - กม.62+554 ระยะทาง 62.554 กิโลเมตร อยู่ภายใต้การดูแลควบคุมของหมวดทางหลวงป่าแดด แขวงทางหลวงเชียงรายที่ 2 และหมวดทางหลวงจุน  แขวงทางหลวงพะเยา

## ความสำคัญ

ทางหลวงแผ่นดินหมายเลข 1126 เป็นทางหลวงสายสำคัญที่ใช้ในการเดินทางของประชาชนในเขตอำเภอป่าแดด อำเภอพาน และอำเภอจุน จังหวัดพะเยา

## อ้างอิง

1126
4-1126
1126
1126
แม็คนัม ที.เอ.

**แม็คนัม ที.เอ.** (Magnum T.A.) มีชื่อจริงว่า **เทอร์รี เวย์น ออลเลน** (Terry Wayne Allen; 11 มิถุนายน ค.ศ. 1959) เป็นอดีตนักมวยปล้ำอาชีพของจิมคร็อกเก็ตโปรโมชันส์ ภายใต้สมาคมของเนชันนัลเรสต์ลิงอัลไลแอนซ์ ปัจจุบันเลิกปล้ำแล้ว หลังจากประสบอุบัติเหตุทางรถยนต์เมื่อปี ค.ศ. 1986

## แชมป์และรางวัล
***Championship Wrestling from Florida**
**NWA Florida Global Tag Team Championship (5 สมัย) – คู่กับ Scott McGhee (3), Dusty Rhodes (1), และ Brad Armstrong (1)

***Jim Crockett Promotions**
**NWA United States Heavyweight Championship (2 สมัย)

***Mid-South Wrestling**
**Mid-South North American Championship (2 สมัย)
**Mid-South Tag Team Championship (2 สมัย) – คู่กับ Jim Duggan (1) และ Mr. Wrestling II (1)

***Pro Wrestling Illustrated**
**PWI ranked him #**73** of the 500 best singles wrestlers of the "PWI Years" in 2003

## อ้างอิง

## แหล่งข้อมูลอื่น
*Profile at Online World Of Wrestling

หมวดหมู่:นักมวยปล้ำอาชีพชาวอเมริกัน
หมวดหมู่:ผู้ประกาศนักมวยปล้ำอาชีพ
หมวดหมู่:ผู้จัดการและผู้จัดการส่วนตัวมวยปล้ำอาชีพ
ทางหลวงแผ่นดินหมายเลข 1155

**ทางหลวงแผ่นดินหมายเลข 1155** บ้านปี้-บ้านลุง เป็นทางหลวงที่สร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงจังหวัด พ.ศ. 2517  ในสมัยนายสัญญา ธรรมศักดิ์ เป็นนายกรัฐมนตรี โดยเป็นทางหลวงสายยุทธศาสตร์ในการปราบปรามขบวนการคอมมิวนิสต์ในเขตดอยยาว จังหวัดเชียงราย ซึ่งทางหลวงสายนี้ถูกประกาศให้เป็นทางหลวงที่จำเป็นต้องสร้างโดยด่วน  ในสมัยที่นายเชาวน์ ณ ศิลวันต์ เป็นรัฐมนตรีว่าการกระทรวงคมนาคม

## เขตการควบคุม
ทางหลวงแผ่นดินหมายเลข 1155 แบ่งเขตการควบคุมออกเป็น 3 ตอน ดังนี้

* ตอน 0100 แยกทางหลวงหมายเลข 1021 (ป่าบง) - กม.30+200 ระยะทาง 30.200 กิโลเมตร อยู่ภายใต้การควบคุมดูแลของหมวดทางหลวงเทิง  แขวงทางหลวงเชียงรายที่ 2 (เชียงของ)
* ตอน 0201 กม.30+200 - ผาแล ระยะทาง 11.800 กิโลเมตร อยู่ภายใต้การควบคุมดูแลของหมวดทางหลวงเวียงแก่น  แขวงทางหลวงเชียงรายที่ 2 (เชียงของ)
* ตอน 0202 ผาแล - กม.65+000 ระยะทาง 23.000 กิโลเมตร อยู่ภายใต้การควบคุมดูแลของหมวดทางหลวงเวียงแก่น   แขวงทางหลวงเชียงรายที่ 2 (เชียงของ)
* ตอน 0300 กม.65+000 - บรรจบทางหลวงหมายเลข 1020 (บ้านลุง) ระยะทาง 25.765 กิโลเมตร อยู่ภายใต้การควบคุมดูแลของหมวดทางหลวงเวียงแก่น   แขวงทางหลวงเชียงรายที่ 2 (เชียงของ)

## ความสำคัญ
ทางหลวงแผ่นดินหมายเลข 1155 เป็นทางหลวงสายสำคัญที่ใช้ในการเดินทางติดต่อของประชาชนในท้องที่อำเภอเวียงแก่น และอำเภอเทิง จังหวัดเชียงราย ทั้งยังเป็นเส้นทางสำคัญที่นักท่องเที่ยวใช้เพื่อเดินทางไปสู่ยอดภูชี้ฟ้า และผาตั้ง อีกด้วย

## อ้างอิง

1155
4-1155
1155
สกุลไซเรน

**สกุลไซเรน** () เป็นสกุลของซาลาแมนเดอร์ ในวงศ์ Sirenidae ใช้ชื่อสกุลว่า *Siren* 

มีรูปร่างเรียวยาวเหมือนงูหรือปลาไหล ลำตัวเรียวยาว ไม่มีขาคู่หลัง ไม่มีฟัน มีกระดูกแมคซิลลาขนาดเล็กมาก ขาคู่หน้าเล็กมาก อาศัยและดำรงชีวิตในน้ำตลอดชีวิต พบกระจายพันธุ์เฉพาะลุ่มแม่น้ำมิสซิสซิปปีในทวีปอเมริกาเหนือ ขนาดยาวที่สุดพบได้ถึง 90 เซนติเมตร กินสัตว์น้ำจำพวกสัตว์ไม่มีกระดูกสันหลังเป็นอาหาร

จำแนกออกได้เป็น 2 ชนิด และมีบางชนิดที่สูญพันธุ์ไปแล้วตั้งแต่ยุคก่อนประวัติศาสตร์ ได้แก่ 

*†*[[Siren dunni]]* (Goin & Auffenberg, 1957)
*†*[[Siren hesterna]]* (Herre, 1955)
**[[Siren intermedia]]* (Barnes, 1826)
**[[Siren lacertina]]* (Linnaeus, 1766)
*†*[[Siren miotexana]]* (Holman, 1977)
*†*[[Siren simpsoni]]* (Herre, 1955)

## อ้างอิง

## แหล่งข้อมูลอื่น

หมวดหมู่:ไซเรน
อันดับย่อยซาลาแมนเดอร์

**อันดับย่อยซาลาแมนเดอร์** () เป็นอันดับย่อยของสัตว์ครึ่งบกครึ่งน้ำจำพวกซาลาแมนเดอร์และนิวต์ ใช้ชื่อวิทยาศาสตร์ว่า Salamandroidea

เป็นอันดับย่อยของซาลาแมนเดอร์ส่วนใหญ่ พบกระจายพันธุ์ในทุกภูมิภาคของโลกยกเว้นทวีปแอนตาร์กติกา, ตอนใต้ของซาฮาร่า และโอเชียเนีย มีลักษณะโครงสร้างของร่างกายแตกต่างจากซาลาแมนเดอร์ในอันดับย่อย Cryptobranchoidea ซึ่งเป็นซาลาแมนเดอร์ที่มีโครงสร้างเหมือนกับซาลาแมนเดอร์ในยุคก่อนประวัติศาสตร์ โดยซาลาแมนเดอร์ในอันดับย่อยนี้ จะมีกระดูกเพียร์ติคูลาร์เป็นเชิงมุม ในขากรรไกรล่างเชื่อมติดกันและทุกชนิดมีการปฏิสนธิภายในตัว ตัวเมียจะถูกปฏิสนธิจากสเปิร์มจากถุงสเปิร์ม ถุงสเปิร์มจะติดอยู่ที่ช่องทวารรวม สเปิร์มจะถูกเก็บไว้ในถุงเก็บสเปิร์มของตัวเมียบนด้านหลังของช่องทวารรวมเป็นสิ่งจำเป็นในเวลาที่วางไข่ 

ฟอสซิลที่เก่าแก่ที่สุดของซาลาแมนเดอร์ในอันดับย่อยนี้ คือ *[[Beiyanerpeton jianpingensis]]* ที่พบในชั้นเทียวจิซาน ฟอร์เมชั่น ตรงกับยุคจูราซซิคยุคปลาย ราว 157 ล้านปีมาแล้ว (บวกลบไม่เกิน 3 ล้านปี).

## อ้างอิง

## แหล่งข้อมูลอื่น

หมวดหมู่:ซาลาแมนเดอร์
หมวดหมู่:อันดับย่อยซาลาแมนเดอร์
ไซเรน (สัตว์สะเทินน้ำสะเทินบก)

**ไซเรน** () สัตว์สะเทินน้ำสะเทินบกจำพวกซาลาแมนเดอร์วงศ์หนึ่ง ใช้ชื่อวงศ์ว่า Sirenidae จัดอยู่ในอันดับย่อย Sirenoidea

ไซเรน มีความแตกต่างจากซาลาแมนเดอร์จำพวกอื่น ๆ พอสมควร เนื่องจากมีลำตัวเรียวยาวคล้ายปลาไหลหรือเขียดงู ไม่มีขาคู่หลังและกระดูกเชิงกราน ขาคู่หน้าเล็กมากและนิ้วเท้าลดจำนวนลง ปากเป็นจะงอยแข็ง เมื่อเข้าสู่วัยเจริญพันธุ์ยังคงรูปโครงสร้างของระยะวัยอ่อนไว้หลายประการ เช่น ไม่มีเปลือกตา, มีเหงือก, มีช่องเปิดเหงือก 1 คู่ หรือ 3 ช่อง, ไม่มีฟัน, ไม่มีกระดูกแมคซิลลา หรือมีขนาดเล็กมาก รวมทั้งลักษณะโครงสร้างของผิวหนัง 

มีความยาวของลำตัวประมาณ 10–90 เซนติเมตร อาศัยอยู่ในน้ำตลอดเวลา เช่น บึง, ทะเลสาบ หรือแหล่งน้ำที่มีกระแสน้ำไม่แรง และมีพืชน้ำขึ้นหนาแน่น กินอาหารจำพวกสัตว์ไม่มีกระดูกสันหลังขนาดเล็ก เช่น กุ้ง, ปู, แมลงน้ำ, หนอนแดง, ไส้เดือนน้ำ เป็นต้น โดยกินด้วยการดูด ในช่วงฤดูแล้งจะฝังตัวอยู่ใต้โคลน โดยสร้างปลอกหุ้มตัวคล้ายดักแด้ของแมลง การปฏิสนธิของไซเรน เกิดขึ้นภายนอกตัว และไม่พบมีพฤติกรรมเกี้ยวพาราสี และไม่มีต่อมโคลเอคัลซึ่งเป็นต่อมที่ตัวผู้ของซาลาแมนเดอร์จำพวกอื่นใช้สร้างสเปอร์มาโทฟอร์ และของตัวเมียใช้เก็บสเปิร์ม ตัวเมียวางไข่ติดกับพืชน้ำหรือสร้างรังอยู่ในกอของพืชน้ำที่อยู่ใต้น้ำ บางชนิดมีพฤติกรรมเฝ้าไข่

## การจำแนก
แบ่งออกได้เป็น 2 สกุล 4 ชนิด ได้แก่
**[[Pseudobranchus]]* Gray, 1825
***[[Pseudobranchus axanthus]]*
***[[Pseudobranchus striatus]]*
**[[Siren (genus)|Siren]]* Österdam, 1766 
***[[Siren intermedia]]*
***[[Siren lacertina]]*

ไซเรน พบกระจายพันธุ์อยู่บริเวณแม่น้ำมิสซิสซิปปีในสหรัฐอเมริกา และทางตอนบนของเม็กซิโกในพื้นที่ทางตะวันออกเฉียงเหนือ

## อ้างอิง

## แหล่งข้อมูลอื่น

* Tree of Life: Sirenidae  
หมวดหมู่:ซาลาแมนเดอร์
หมวดหมู่:สัตว์ที่พบในสหรัฐอเมริกา
หมวดหมู่:สัตว์ที่พบในประเทศเม็กซิโก
ไซเรนแคระ

**ไซเรนแคระ** () เป็นสกุลของซาลาแมนเดอร์ จำพวกไซเรน (Sirenidae) สกุลหนึ่ง ใช้ชื่อสกุลว่า *Pseudobranchus*

ไซเรนในสกุลนี้ มีรูปร่างแตกต่างจากไซเรนในสกุล *[[Siren (genus)|Siren]]* คือ มีลำตัวสั้นป้อมกว่า และไม่มีกระดูกแมคซิลลา พบกระจายพันธุ์ทางภาคตะวันออกเฉียงใต้ของสหรัฐอเมริกา

แบ่งออกได้เป็น 2 ชนิด คือ

*ไซเรนแคระใต้ (*Pseudobranchus axanthus*)
*ไซเรนแคระเหนือ (*Pseudobranchus striatus*)

## อ้างอิง

## แหล่งข้อมูลอื่น

*''Pseudobranchus'' - Encyclopedia of Life 
หมวดหมู่:ไซเรน
วัดศรีสวาย

**วัดศรีสวาย** ตั้งอยู่ห่างออกไปทางตอนใต้ของวัดมหาธาตุประมาณ 350 เมตร โบราณสถานสำคัญที่ตั้งอยู่ในกำแพงแก้ว ประกอบด้วยปรางค์ 3 องค์ รูปแบบศิลปะลพบุรี ลักษณะของปรางค์ค่อนข้างเพรียว ตั้งอยู่บนฐานเตี้ย ๆ ลวดลายปูนปั้นบางส่วนเหมือนลายบนเครื่องถ้วยจีน สมัยราชวงศ์หยวน ได้พบทับหลังสลักเป็นรูปนารายณ์บรรทมสินธุ์ ชิ้นส่วนของเทวรูป และศิวลึงค์ที่แสดงให้เห็นว่าเคยเป็นเทวสถานในศาสนาฮินดูมาก่อน แล้วแปลงเป็นพุทธสถานโดยต่อเติมวิหารขึ้นที่ด้านหน้า แล้วเป็นวัดในพุทธศาสนาภายหลัง
นน
วัดศรีสวาย เดิมเป็นเทวสถานในศาสนาพราหมณ์หรือฮินดู ลักษณะเป็นปรางค์สามยอดแบบขอม  มีคูน้ำล้อมรอบปรางค์สามองค์ โบราณสถานดังกล่าวนี้มีที่มาจากทรงปราสาทแบบขอม แต่ได้รับการดัดแปลงแตกต่างจากต้นแบบ เช่นส่วนประดับของปราสาทขอมที่เรียกว่า บันแถลง กลายเป็นรูปกลีบขนุน และปูนปั้นประดับกลีบขนุนเป็นรูปครุฑยุดนาคและเทวดา ปรางค์วัดศรีสวายจึงแตกต่างจากปรางค์สมัยกรุงศรีอยุธยาซึ่งมีต้นแบบจาก ปรางค์ในศิลปะขอมและคล้ายคลึงแบบขอมมากกว่าปรางค์ในแบบของช่างสุโขทัย

เมื่อครั้งพระบาทสมเด็จพระมงกุฎเกล้าเจ้าอยู่หัว เสด็จประพาสเมืองสุโขทัย ทรงพบรูปพระอิศวรและและโบราณวัตถุหินจำหลักเป็นทับหลังรูปพระนารายณ์บรรทมสินธุ์ รูปพระนารายณ์สี่กร และชิ้นส่วนของเทวรูปและศิวลึงค์ทำด้วยสำริด จึงทรงสันนิษฐานว่า วัดศรีสวายนี้คงเป็นสถานที่พวกพราหมณ์ใช้ทำพิธีโล้ชิงช้า (ตรียัมปวาย) แต่ต่อมาเมื่อคนไทยเข้ามาครอบครองกรุงสุโขทัย วัดนี้จึงถูกดัดแปลงให้เป็นวัดทางพระพุทธศาสนา

## อ้างอิง
* ประวัติวัดศรีสวาย จังหวัดสุโขทัย 

ศรีสวาย
หมวดหมู่:โบราณสถานในจังหวัดสุโขทัย
ดับเบิลยูดับเบิลยูอี แซเทอร์เดย์มอร์นิง สแลม

***ดับเบิลยูดับเบิลยูอี แซเทอร์เดย์มอร์นิง สแลม*** เป็นรายการโทรทัศน์กีฬาเพื่อความบันเทิง ผลิตโดยดับเบิลยูดับเบิลยูอี และออกอากาศครั้งแรกในวันที่ 25 สิงหาคม 2012 ทางช่องเดอะซีดับเบิลยู ในเครือข่ายของสหรัฐอเมริกา โดยรวมนักมวยปล้ำอาชีพจากสมาคมดับเบิลยูดับเบิลยูอี และจะเสริมรายการหลักของดับเบิลยูดับเบิลยูอี

## ผู้ผลิตรายการ
### ผู้จัดการทั่วไป

### พิธีกร

### ผู้บรรยาย

### ผู้ประกาศในสนาม

### ดูเพิ่ม
*ดับเบิลยูดับเบิลยูอี

## อ้างอิง

## แหล่งข้อมูล
*
*

หมวดหมู่:รายการโทรทัศน์ของดับเบิลยูดับเบิลยูอี
รอยัลรัมเบิล (2001)

**รอยัลรัมเบิล (2001)** เป็นรายการมวยปล้ำอาชีพศึกใหญ่ หรือ เพย์-เพอร์-วิว ของ ดับเบิลยูดับเบิลยูอี ในปี 2001 ซึ่งจะจัดเป็นปีที่ 14 แล้ว สถานที่จัดคือ นิวออร์ลีนส์อารีนา ในเมืองนิวออร์ลีนส์, รัฐลุยเซียนา สหรัฐอเมริกา โดยจะจัดในวันที่ 21 มกราคม พ.ศ. 2544 ซึ่งจัดหลังจากศึก อาร์มาเกดดอน (2000) โดยจะมีแมทช์การปล้ำรอยัลรัมเบิล

## แมตช์การปล้ำ

### แมตช์การปล้ำรอยัลรัมเบิล
ทุกๆ 2 นาที จะมีนักมวยปล้ำออกมา 1 คน

## ดูเพิ่ม
* รอยัลรัมเบิล
* รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น

* เว็บไซต์อย่างเป็นทางการของรอยัลรัมเบิลปี 2001

หมวดหมู่:รอยัลรัมเบิล
หมวดหมู่:มวยปล้ำอาชีพในปี พ.ศ. 2544
หมวดหมู่:มวยปล้ำในนิวออร์ลีนส์, รัฐลุยเซียนา
สกุลคองโกโครมิส

**สกุลคองโกโครมิส** เป็นสกุลของปลาน้ำจืดขนาดเล็กสกุลหนึ่ง ในวงศ์ปลาหมอสี (Cichlidae) ใช้ชื่อสกุลว่า *Congochromis* (/คอง-โก-โคร-มิส/)

จัดเป็นปลาหมอแคระสกุลหนึ่ง เป็นสกุลใหม่ที่เพิ่งถูกตั้งชื่อมาในปี ค.ศ. 2007 เดิมเคยจัดให้อยู่ในสกุล *[[Nanochromis]]* ลักษณะโดยทั่วไป คือ มีขนาดเล็กกว่าปลาในสกุล *Nanochromis* มีลำตัวป้อมกว่า ตาไม่ปูดโปนทำให้ทรงหัวดูมนกลม มีพฤติกรรมหากินบริเวณพื้นน้ำ อาศัยอยู่รวมกันเป็นฝูง มีลักษณะการว่ายน้ำที่ประหลาด

พบกระจายพันธุ์ในทวีปแอฟริกาตอนกลาง แถบลุ่มแม่น้ำคองโก ได้แก่ แคเมอรูน, ซาอีร์, แอฟริกากลาง เป็นต้น

แบ่งออกได้เป็น 4 ชนิด ได้แก่

**[[Congochromis dimidiatus]]* 
**[[Congochromis pugnatus]]* 
**[[Congochromis sabinae]]* 
**[[Congochromis squamiceps]]*

นิยมเลี้ยงกันเป็นปลาสวยงาม ในประเทศไทยนับเป็นปลาสกุลที่หายาก  มีอุปนิสัยอยู่รวมกันเป็นฝูงได้ ไม่มีนิสัยก้าวร้าวเหมือนปลาหมอสีสกุลหรือชนิดอื่น ๆ ปัจจุบันสามารถเพาะขยายพันธุ์ได้แล้วในตู้เลี้ยง

## อ้างอิง

## แหล่งข้อมูลอื่น

*http://www.apistogramma.co.uk/index.php?option=com_content&view=article&id=32&Itemid=34
หมวดหมู่:วงศ์ย่อยปลาหมอสีแอฟริกา
สมาชิกสภาผู้แทนราษฎรจังหวัดนนทบุรี

**จังหวัดนนทบุรี** มีเขตเลือกตั้งสมาชิกสภาผู้แทนราษฎร 8 เขต (สำหรับการเลือกตั้ง พ.ศ. 2569) และมีสมาชิกสภาผู้แทนราษฎรแบบแบ่งเขตเลือกตั้งได้ 8 คน จากทั้งหมด 400 คนทั่วประเทศในสภาผู้แทนราษฎรไทย

## ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดนนทบุรีมีสมาชิกสภาผู้แทนราษฎรคนแรก คือ **หลวงศรีเขตนคร (ปลื้ม สวนะปรีดี)**

* นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 7 สมัย ได้แก่ นายอุดมเดช รัตนเสถียร
* สมาชิกสภาผู้แทนราษฎรสตรีคนแรกของจังหวัดนนทบุรี คือ นางพิมพา จันทร์ประสงค์ (จากการเลือกตั้งในเดือนมีนาคม พ.ศ. 2535)
* ตระกูลการเมืองที่ได้รับเลือกตั้งมากที่สุด คือ **จันทร์ประสงค์** (3 คน) ได้แก่ นายถวิล จันทร์ประสงค์ นางพิมพา จันทร์ประสงค์ และนายมานะศักดิ์ จันทร์ประสงค์

## เขตเลือกตั้ง

## รายนามสมาชิกสภาผู้แทนราษฎรแบบแบ่งเขต

### ชุดที่ 1–7; พ.ศ. 2476–2495

### ชุดที่ 8–9; พ.ศ. 2500

: 
: 

### ชุดที่ 10–13; พ.ศ. 2512–2522

: 
: 
: 

### ชุดที่ 14–15; พ.ศ. 2526–2529

: 
: 

### ชุดที่ 16–18; พ.ศ. 2531–2535

: 
: 
: 
: 

### ชุดที่ 19–20; พ.ศ. 2538–2539

: 
: 
:
: 

### ชุดที่ 21–22; พ.ศ. 2544–2548

: 
: 

### ชุดที่ 23; พ.ศ. 2550

: 
: 
: 

### ชุดที่ 24–25; พ.ศ. 2554–2562

:
:

### ชุดที่ 26—27; พ.ศ. 2566—2569

:
:

## รูปภาพ

ไฟล์:Prachum Ratanapien.jpg | นายประชุม รัตนเพียร
ไฟล์:Chavalit Yongchaiyudh 18 May 2018 01 cropped.jpg | พลเอก ชวลิต ยงใจยุทธ
ไฟล์:อภิวันท์ วิริยะชัย.jpg | พันเอก อภิวันท์ วิริยะชัย
ไฟล์:Preeti-pp-profile.jpg | นายปรีติ เจริญศิลป์


## อ้างอิง

* สมาชิกสภาผู้แทนราษฎรจากการเลือกตั้งครั้งแรก
* ทำเนียบสมาชิกสภาผู้แทนราษฎรที่ 21 
* ทำเนียบสมาชิกสภาผู้แทนราษฎรที่ 22 
* สมาชิกสภาผู้แทนราษฎรชุดที่ 23 
* ราชกิจจานุเบกษา ประกาศคณะกรรมการการเลือกตั้ง เรื่อง จำนวนสมาชิกสภาผู้แทนราษฎรแบบแบ่งเขตเลือกตั้งและเขตเลือกตั้งของแต่ละจังหวัด สำหรับการเลือกตั้งสมาชิกสภาผู้แทนราษฎรเป็นการทั่วไปครั้งแรกภายหลังประกาศใช้รัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๑) พุทธศักราช ๒๕๕๔
* ราชกิจจานุเบกษา ประกาศคณะกรรมการการเลือกตั้ง เรื่อง จำนวนสมาชิกสภาผู้แทนราษฎรแบบแบ่งเขตเลือกตั้งที่แต่ละจังหวัดจะพึงมี และจำนวนเขตเลือกตั้งแบบแบ่งเขตเลือกตั้งของแต่ละจังหวัด สำหรับการเลือกตั้งสมาชิกสภาผู้แทนราษฎรเป็นการเลือกตั้งทั่วไป พ.ศ. 2557

## แหล่งข้อมูลอื่น
* สำนักงานคณะกรรมการการเลือกตั้งประจำจังหวัดนนทบุรี

นนทบุรี
หมวดหมู่:การเมืองจังหวัดนนทบุรี
สโมสรฟุตบอลเอสซีจี เมืองทอง ยูไนเต็ด ในฤดูกาล 2556

การแข่งขันฟุตบอลของสโมสรฟุตบอลเอสซีจี เมืองทอง ยูไนเต็ด ปี พ.ศ. 2556

## การซื้อ-ขายนักฟุตบอล
### ก่อนเปิดฤดูกาล
#### เข้า

#### ออก
}
|
|-
|15
|
| สารัช อยู่เย็น
| นครราชสีมา
| *ยืมตัว*
|
|
|-
|27
|
| มาเต็จ รัปนิก
| นครนายก
| *ยืมตัว*
|
|
|-
|—
|
| ทัตพิชา อักษรศรี
| นครนายก
| *ยืมตัว*
|
|
|-
|—
|
| โช คุม โชล
| นครนายก
| *ยืมตัว*
|
|
|-
|—
|
| รี เมียง จุน
| สิงห์ท่าเรือ
| *ยืมตัว*
|
|
|}

### หลังจบเลกแรก
#### เข้า

#### ออก

### ทั้งหมด

#### รายจ่าย
ก่อนเปิดฤดูกาล:  0

หลังจบเลกแรก:  0

รวม:  0

#### รายรับ
ก่อนเปิดฤดูกาล:  4 ล้านบาท

หลังจบเลกแรก:  6 ล้านบาท

รวม:  10 ล้านบาท

#### รวม
ก่อนเปิดฤดูกาล:  4 ล้านบาท

หลังจบเลกแรก:  6 ล้านบาท

รวม:  10 ล้านบาท

## ผู้เล่น
### ผู้เล่นชุดปัจจุบัน

อ้างอิง :

### ชุดผู้เล่นไทยพรีเมียร์ลีก
#### เลกแรก

 14px

#### เลกสอง

### ชุดผู้เล่นเอเอฟซี แชมเปียนส์ลีก

 14px

### ผู้เล่นตัวจริง 11 คนแรก

## สโมสร

### เจ้าหน้าที่และผู้จัดการทีม



### อื่นๆ



## การแข่งขัน
### ก่อนเปิดฤดูกาล

### ช้าง ชลบุรี อินวิเตชั่น 2013
#### รอบแบ่งกลุ่ม กลุ่ม เอ

#### นัดชิงอันดับที่ 3

### ลูนาร์ นิวเยียร์ คัพ 2013

### ถ้วยพระราชทานประเภท ก.

### ไทยพรีเมียร์ลีก
#### ตารางคะแนน

#### สถิติผลการแข่งขัน

#### ผลการแข่งขัน

### ไทยคม เอฟเอคัพ
#### รอบ 32 ทีมสุดท้าย

#### รอบ 16 ทีมสุดท้าย

#### รอบ 8 ทีมสุดท้าย

#### รอบรองชนะเลิศ

### โตโยต้า ลีกคัพ
#### รอบ 64 ทีมสุดท้าย

#### รอบ 32 ทีมสุดท้าย

#### รอบ 16 ทีมสุดท้าย

### เอเอฟซี แชมเปียนส์ลีก
#### รอบแบ่งกลุ่ม

## สถิติ
### การลงเล่นและการยิงประตู

 

|}

### ผู้ทำประตูสูงสุด

^^ ผู้เล่นไม่ได้อยู่ให้กับทีมเอสซีจี เมืองทอง ยูไนเต็ด ฤดูกาลปัจจุบันเฉพาะช่วงเลกสอง

### ผู้ช่วยจ่ายบอลสูงสุด

^^ ผู้เล่นไม่ได้อยู่ให้กับทีมเอสซีจี เมืองทอง ยูไนเต็ด ฤดูกาลปัจจุบันเฉพาะช่วงเลกสอง

### คลีนชีตส์

^^ ผู้เล่นไม่ได้อยู่ให้กับทีมเอสซีจี เมืองทอง ยูไนเต็ด ฤดูกาลปัจจุบันเฉพาะช่วงเลกสอง

### ใบเหลืองและใบแดง

^^ ผู้เล่นไม่ได้อยู่ให้กับทีมเอสซีจี เมืองทอง ยูไนเต็ด ฤดูกาลปัจจุบันเฉพาะช่วงเลกสอง

### ภาพรวม

## เกียรติประวัติ
### บุคคล

## อ้างอิง

หมวดหมู่:ฤดูกาลของสโมสรฟุตบอลเมืองทอง ยูไนเต็ด
หมวดหมู่:สโมสรฟุตบอลในประเทศไทย ในฤดูกาล 2556
แรงงานเกณฑ์

**แรงงานเกณฑ์** () เป็นแรงงานไม่เสรี มักไม่ได้รับค่าจ้าง ซึ่งต้องอาศัยบุคคลที่มีฐานะทางสังคมต่ำ และรัฐหรือผู้ที่เหนือกว่า (เช่น ชนชั้นสูงหรือขุนนาง) การเกณฑ์แรงงานเป็นการเก็บภาษีอากรรูปแบบเก่าแก่ที่สุดและแพร่หลายที่สุด สืบย้อนไปได้ถึงกำเนิดอารยธรรม การเกณฑ์แรงงานเป็นการใช้แรงงานบังคับที่กำหนดโดยรัฐต่อชาวนาที่ยากจนกว่าจะจ่ายภาษีรูปแบบอื่น แต่บางครั้งบุคคลที่มีทรัพยากรเงินก็ยังถูกเกณฑ์อยู่ดี

แรงงานในระบบแรงงานเกณฑ์ยังมีอิสระโดยสมบูรณ์ในหลายด้าน นอกเหนือจากการใช้แรงงานของตน และงานนั้นมีเว้นระยะโดยปกติ ซึ่งมีกำหนดเป็นจำนวนวันหรือเดือนที่แน่นอนในแต่ละปี แรงงานเกณฑ์เป็นแรงงานไม่สรีที่กรรมกรไม่ได้รับการชดเชยหรือได้รับการชดเชยไม่เต็มที่ ระบบแรงงานเกณฑ์ไม่จำเป็นต้องอาศัยประชากรที่มีที่ดิน พืชผลหรือเงิน ฉะนั้น แรงงานเกณฑ์จึงมักเป็นที่นิยมในเศรษฐกิจที่ขาดแคลนเงิน กอร์เวแรงงานเกณฑ์ยังพบมากในเศรษฐกิจที่การแลกเปลี่ยนยังเป็นวิธีการค้าเป็นปกติ หรือในเศรษฐกิจยังชีพ

คำนี้ใช้อ้างอิงถึงยุโรปยุคกลางหรือยุคใหม่ตอนต้น ที่ซึ่งเจ้าเรียกร้องจากข้า หรือพระมหากษัตริย์ทรงเรียกร้องจากคนในบังคับ อย่างไรก็ดี การใช้คำนี้ไม่จำกัดเฉพาะเวลาหรือสถานที่นั้น การปฏิบัติมีแพร่หลาย ตั้งแต่อียิปต์ โรม จีนและญี่ปุ่น ฝรั่งเศส อารยธรรมอินคา ฯลฯ รวมถึงประเทศไทย (หรือสยามในยุคนั้น) ในอดีตด้วย

## อ้างอิง

หมวดหมู่:ภาษี
หมวดหมู่:แรงงาน
หมวดหมู่:ประวัติศาสตร์เศรษฐกิจ
ปูรณิมา มหโต

**ปูรณิมา มหโต** ( *ปูรณิมา มหโต*,  *ปูรณิมา มาหาโต*) เป็นทั้งนักยิงธนูชาวอินเดีย และเป็นผู้ฝึกสอนยิงธนูจากชัมเศทปุระ ประเทศอินเดีย เธอเป็นผู้ชนะการแข่งขันยิงธนูชิงแชมป์ประเทศอินเดีย รวมถึงได้รับเหรียญเงินจากการแข่งขันกีฬาเครือจักรภพ 1998 และเป็นผู้ฝึกสอนให้แก่ทีมชาติอินเดียในโอลิมปิกฤดูร้อน 2008 รวมถึงเป็นได้รับเลือกให้เป็นผู้ฝึกสอนให้แก่ทีมในโอลิมปิกฤดูร้อน 2012

## ผลงานที่ผ่านมา
เมื่อครั้งเยาว์วัย ปูรณิมาได้ดูการยิงธนูในเทือกเขาพิรสานคร ชัมเศทปุระ เธอได้รับการฝึกฝน ณ ที่แห่งนั้นก่อนที่จะย้ายไปยังเบอร์มาไมน์สเมื่อครั้งที่ชัมเศทปุระได้ปิดพิรสานครในครั้งหนึ่ง เธอได้เข้าร่วมทีมชาติอินเดียใน ค.ศ. 1992 และได้ย้ายไปเดลีเพื่อฝึกฝนร่วมกับทีม

ในฐานะนักยิงธนู ปูรณิมาได้รับเหรียญรางวัลทั้งในระดับชาติและนานาชาติของการแข่งขันยิงธนู เธอยังเป็นแชมป์ของประเทศอินเดีย ในการแข่งขันยิงธนูชิงแชมป์นานาชาติ 1993 เธอได้รับเหรียญทองในการแข่งขันประเภททีม ส่วนในการแข่งขันปูเน่เนชันแนลเกมส์ 1994 เธอได้รับรางวัลหกเหรียญทองในการแข่งขันยิงธนู และเธอยังได้เข้าแข่งขันในเอเชียนเกมส์ 1994 แต่ไม่ได้รับเหรียญรางวัล จากนั้น ใน ค.ศ. 1997 ที่การแข่งขันชิงแชมป์แห่งชาติ เธอได้รับรางวัลสองเหรียญทองและทำสถิติของประเทศสองรายการ รวมทั้งได้รับรางวัลเหรียญเงินจากการแข่งขันกีฬาเครือจักรภพ 1998 ในการแข่งขันกีฬาแห่งชาติอินเดีย 1999 โดลา บาเนอร์จี ได้ทำลายสถิติของประเทศที่ปูรณิมาได้ทำไว้เมื่อสองปีก่อนในรายการแข่งขันยิงธนู 30 เมตร

#### การฝึกสอน
ปูรณิมาเป็นผู้ฝึกสอนยิงธนู โดยเริ่มตั้งแต่ใน ค.ศ. 1994 เธอเป็นผู้ฝึกสอนที่โรงเรียนยิงธนูทาทา ซึ่งเธอได้รับการแต่งตั้งตำแหน่งใน ค.ศ. 2012 นักยิงธนูที่เธอฝึกสอนเป็นการส่วนตัว ประกอบด้วยนักยิงธนูโอลิมปิกฤดูร้อน 2012 อย่างทีปิกา กุมารี

ปูรณิมาได้เป็นผู้ฝึกสอนทีมชาติอินเดียในหลายรายการ รวมทั้งยิงธนูอาวุโสกลางแจ้งชิงแชมป์โลก 2005 ที่ประเทศสเปน ที่ซึ่งทีมของเธอได้รับรางวัลเหรียญเงิน และเธอเป็นผู้ฝึกสอนให้แก่นักกีฬาอินเดียในยิงธนูเยาวชนชิงแชมป์เอเชีย 2007 ณ ประเทศจีน ที่ซึ่งทีมชายที่ได้รับการฝึกสอนจากเธอได้อันดับหนึ่งและทีมหญิงที่ได้รับการฝึกสอนจากเธอได้อันดับสาม รวมทั้งเป็นผู้ช่วยผู้ฝึกสอนให้แก่ทีมอินเดียในโอลิมปิกฤดูร้อน 2008 และยังเป็นผู้ฝึกสอนให้แก่นักกีฬาอินเดียในเวิลด์คัพ 2008 ที่ประเทศโครเอเชีย โดยนักธนูของเธอได้รับเหรียญเงินและเหรียญทองแดงจากการแข่งขัน รวมทั้งเป็นผู้ฝึกสอนให้แก่นักกีฬาอินเดียในยิงธนูเยาวชนชิงแชมป์โลก 2009 และเป็นผู้ฝึกสอนให้แก่นักยิงธนูอินเดียสามรายในยิงธนูเวิลด์คัพแกรนด์ 2010 ตลอดจนเป็นผู้ฝึกสอนแก่ทีมชาติอินเดียในเอเชียนเกมส์ 2010 ที่ซึ่งนักยิงธนูของเธอได้รับสองเหรียญทองแดงในประเภทบุคคล และเป็นผู้ฝึกสอนแก่ทีมชาติอินเดียในกีฬาเครือจักรภพ 2010 โดยเหล่านักกีฬาของเธอได้รับสามเหรียญทองกับสองเหรียญทองแดง ในการประชุมกีฬาระดับโลก TURF 2011 เธอได้รับการจารึกชื่อเป็นผู้ฝึกสอนแห่งปี เธอได้รับรางวัลราม ดายัล มันดา สาขาผู้ฝึกสอนยอดเยี่ยมแห่งปีจากรัฐบาลฌาร์ขัณฑ์ในวันฉลองมหกรรมเดิน-วิ่งโอลิมปิก เมื่อวันที่ 23 มิถุนายน ค.ศ. 2012 ที่รันจี

ปูรณิมายังได้รับเลือกให้เป็นตัวแทนอินเดียในโอลิมปิกฤดูร้อน 2012 ในฐานะผู้ฝึกสอนทีมชาติด้วยเช่นกัน

## อ้างอิง

## แหล่งข้อมูลอื่น
* 
* 

หมวดหมู่:นักยิงธนูหญิงชาวอินเดีย
หมวดหมู่:ผู้ฝึกสอนยิงธนู
หมวดหมู่:ผู้ฝึกสอนทีมชาติ
หมวดหมู่:บุคคลจากรัฐฌารขัณฑ์
สมาชิกสภาผู้แทนราษฎรจังหวัดระยอง

**จังหวัดระยอง** มีเขตเลือกตั้งสมาชิกสภาผู้แทนราษฎร 5 เขต (สำหรับการเลือกตั้ง พ.ศ. 2569) และมีสมาชิกสภาผู้แทนราษฎรแบบแบ่งเขตเลือกตั้งได้ 5 คน จากทั้งหมด 400 คนทั่วประเทศในสภาผู้แทนราษฎรไทย

## ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดระยองมีสมาชิกสภาผู้แทนราษฎรคนแรก คือ **หลวงประสานนฤชิต (เดิม อนุกระหานนท์)**

* นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 8 สมัย ได้แก่ นายเสวตร เปี่ยมพงศ์สานต์
* สมาชิกสภาผู้แทนราษฎรสตรีชุดแรกของจังหวัดระยอง คือ นางสาวกมนทรรศน์ กิตติสุนทรสกุล และนางสว่างจิตต์ เลาหะโรจนพันธ์ (จากการเลือกตั้ง พ.ศ. 2566)
* ตระกูลการเมืองที่ได้รับเลือกตั้งมากที่สุด คือ 
** **ปิตุเตชะ** (5 คน) ได้แก่ นายปิยะ ปิตุเตชะ นายสาธิต ปิตุเตชะ นายธารา ปิตุเตชะ นายพศิน ปิตุเตชะ และนายฉัตรชัย ปิตุเตชะ

## เขตเลือกตั้ง

## รายนามสมาชิกสภาผู้แทนราษฎรแบบแบ่งเขต

### ชุดที่ 1–7; พ.ศ. 2476–2495

:

### ชุดที่ 8–10; พ.ศ. 2500–2512

:
:

### ชุดที่ 11–13; พ.ศ. 2518–2522

:
:
:
:

### ชุดที่ 14–20; พ.ศ. 2526–2539

:
:
:
:
:
:
:
:

### ชุดที่ 21–22; พ.ศ. 2544–2548

:
:
:

### ชุดที่ 23; พ.ศ. 2550

:

### ชุดที่ 24–25; พ.ศ. 2554–2562

:
:

### ชุดที่ 26—27; พ.ศ. 2566—2569

:
:
:
:
:

## รูปภาพ

File:เสวต เปี่ยมพงศ์สานต์.jpg|นายเสวตร เปี่ยมพงศ์สานต์
File:นายกรัฐมนตรี ณ โครงการตรวจสุขภาพและเฝ้าระวังโรคของประช - Flickr - Abhisit Vejjajiva.jpg | นายสาธิต ปิตุเตชะ
File:Banyat Chetanachan.jpg | นายบัญญัติ เจตนจันทร์
ไฟล์:Chutiphong Pipoppinyo.jpg| นายชุติพงศ์ พิภพภิญโญ
ไฟล์:Pasin Pitutacha.jpg| นายพศิน ปิตุเตชะ


## อ้างอิง

* สมาชิกสภาผู้แทนราษฎรจากการเลือกตั้งครั้งแรก
* ทำเนียบสมาชิกสภาผู้แทนราษฎรที่ 21 
* ทำเนียบสมาชิกสภาผู้แทนราษฎรที่ 22 
* สมาชิกสภาผู้แทนราษฎรชุดที่ 23 
* ราชกิจจานุเบกษา ประกาศคณะกรรมการการเลือกตั้ง เรื่อง จำนวนสมาชิกสภาผู้แทนราษฎรแบบแบ่งเขตเลือกตั้งและเขตเลือกตั้งของแต่ละจังหวัด สำหรับการเลือกตั้งสมาชิกสภาผู้แทนราษฎรเป็นการทั่วไปครั้งแรกภายหลังประกาศใช้รัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๑) พุทธศักราช ๒๕๕๔
* ผู้จัดการออนไลน์ กกต.แบ่งเขตเลือกตั้ง ส.ส.ครบ 77 จังหวัด 375 เขต แล้ว!! 

## แหล่งข้อมูลอื่น
* คณะกรรมการการเลือกตั้งจังหวัดระยอง 

ระยอง
หมวดหมู่:การเมืองจังหวัดระยอง
สาธารณรัฐสังคมนิยมโซเวียตยูเครน

**สาธารณรัฐสังคมนิยมโซเวียตยูเครน** (; ) หรือ **ยูเครนโซเวียต** เป็นหนึ่งใน 15 สาธารณรัฐองค์ประกอบของสหภาพโซเวียต ก่อตั้งขึ้นในปี 1922 และล่มสลายในปี 1991 ในเพลงชาติสาธารณรัฐสังคมนิยมโซเวียตยูเครน สาธารณรัฐถูกเรียกง่าย ๆ ว่า **ยูเครน** สาธารณรัฐถูกปกครองโดยพรรคคอมมิวนิสต์แห่งสหภาพโซเวียตผ่านพรรคลูก นั่นคือ พรรคคอมมิวนิสต์ยูเครน ในฐานะสาธารณรัฐสหภาพของสหภาพโซเวียต ซึ่งมีสถานะเป็นรัฐพรรคเดียวที่มีการรวมศูนย์อย่างสูง

สาธารณรัฐยูเครนก่อตั้งขึ้นโดยบอลเชวิคภายหลังความพ่ายแพ้ของสาธารณรัฐประชาชนยูเครนในช่วงสงครามโซเวียต-ยูเครนระหว่างสงครามกลางเมืองรัสเซีย ในฐานะที่เป็นองค์การกึ่งรัฐ (Proto-state) ของสหภาพโซเวียต สาธารณรัฐยูเครนได้กลายเป็นสมาชิกผู้ก่อตั้งสหประชาชาติพร้อมกับสาธารณรัฐเบียโลรัสเซีย แม้ว่าพวกเขาจะเป็นตัวแทนของรัฐมวลสหภาพอย่างถูกต้องตามกฎหมายในกิจการต่างประเทศของสหภาพโซเวียต หลังจากการล่มสลายของสหภาพโซเวียต สาธารณรัฐยูเครนก็ถูกแปลงเป็นรัฐชาติสมัยใหม่ยูเครน

ตลอดประวัติศาสตร์ 72 ปี พรมแดนของสาธารณรัฐเปลี่ยนแปลงไปหลายครั้ง โดยส่วนสำคัญคือยูเครนตะวันตกที่ถูกผนวกโดยกองกำลังโซเวียตในปี 1939 จากสาธารณรัฐโปแลนด์ และการเพิ่มคาร์เพเทียนรูทีเนียจากเชโกสโลวาเกียในปี 1945 นครฮาร์คอฟทางตะวันออกเป็นเมืองหลวงของสาธารณรัฐตั้งแต่ก่อตั้ง อย่างไรก็ตาม ในปี 1934 รัฐบาลได้ย้ายเมืองหลวงไปยังกรุงเคียฟ เมืองหลวงประวัติศาสตร์ของยูเครน เคียฟยังคงเป็นเมืองหลวงของสาธารณรัฐยูเครนในช่วงเวลาที่เหลือ และยังคงเป็นเมืองหลวงของยูเครนที่แยกตัวเป็นเอกราชหลังสหภาพโซเวียตล่มสลาย

ในทางภูมิศาสตร์ สาธารณรัฐยูเครนตั้งอยู่ในยุโรปตะวันออกทางเหนือของทะเลดำ ล้อมรอบด้วยมอลเดเวีย เบียโลรัสเซียและรัสเซีย พรมแดนระหว่างสาธารณรัฐยูเครนกับเชโกสโลวาเกียก่อให้เกิดจุดชายแดนด้านตะวันตกสุดของสหภาพโซเวียต จากการสำรวจสำมะโนของสหภาพโซเวียตในปี 1989 สาธารณรัฐมีประชากร 51,706,746 คน ซึ่งลดลงอย่างรวดเร็วหลังจากสหภาพโซเวียตล่มสลาย

## ดูเพิ่ม
* ประวัติศาสตร์ยูเครน

## อ้างอิง

## แหล่งข้อมูลอื่น

* 
* 

หมวดหมู่:คอมมิวนิสต์ในประเทศยูเครน
หมวดหมู่:ประวัติศาสตร์ยูเครน
หมวดหมู่:ประเทศที่ใช้ภาษารัสเซียเป็นภาษาทางการ
หมวดหมู่:ยูเครนในศตวรรษที่ 20
หมวดหมู่:รัฐสิ้นสภาพในทวีปยุโรป
หมวดหมู่:รัฐสิ้นสภาพในประเทศยูเครน
หมวดหมู่:รัฐและดินแดนที่ก่อตั้งในปี พ.ศ. 2460
หมวดหมู่:สาธารณรัฐโซเวียต
หมวดหมู่:อดีตรัฐสมาชิกสหประชาชาติ
ย
ผีเสื้อหนอนม้วนใบเขานัน

**ผีเสื้อหนอนม้วนใบเขานัน** (; ชื่อสามัญ: Khao Nan Leaf Rollers) เป็นสัตว์จัดเป็นผีเสื้อกลางคืน หรือ มอธขนาดเล็ก (Microlepidoptera) ในวงศ์ผีเสื้อหนอนม้วนใบ (Family Tortricidae) ที่พบเฉพาะประเทศไทย ซึ่งถูกค้นพบโดย ผศ.ดร.นันทศักดิ์ ปิ่นแก้ว 

## ที่มาของชื่อ
ผีเสื้อหนอนม้วนใบเขานัน ได้รับการตั้งชื่อวิทยาศาสตร์ไว้ว่า *Fibuloides khaonanensis* ชื่อระบุชนิด "khaonanensis" นั้น ตั้งตามชื่อสถานที่ค้นพบ คือ เขานัน เป็นชื่อทิวเขาที่ตั้งอยู่ในแนวทิวเขานครศรีธรรมราช เขตจังหวัดนครศรีธรรมราช

## ประวัติการค้นพบ
ผีเสื้อหนอนม้วนใบเขานันถูกค้นพบโดย ผศ.ดร.นันทศักดิ์ ปิ่นแก้ว อาจารย์ประจำภาควิชากีฏวิทยา คณะเกษตรกำแพงแสน มหาวิทยาลัยเกษตรศาสตร์ วิทยาเขตกำแพงแสน ค้นพบในบริเวณจุดชมบัวแฉก เขานัน อุทยานแห่งชาติเขานัน ต.ทุ่งศาลา อ.สิชล จ.นครศรีธรรมราช ที่ระดับความสูงประมาณ 310 เมตรจากระดับน้ำทะเล ภายใต้โครงการศึกษาความหลากหลายทางชีวภาพในระบบนิเวศป่าเมฆ สนับสนุนงบประมาณโดยโครงการพัฒนาองค์ความรู้และศึกษานโยบายการจัดการทรัพยากรชีวภาพในประเทศไทย (BRT) ซึ่งเก็บตัวอย่างได้ 4 ตัวและเป็นเพศผู้ทั้งหมด เก็บได้ในช่วงเดือนพฤษภาคมและเดือนมิถุนายน ปี พ.ศ. 2549

## ลักษณะ
ผีเสื้อหนอนม้วนใบเขานันมีความกว้างของปีกขณะกางปีกวัดได้ประมาณ 6.6-6.7 มิลลิเมตร ซึ่งถือว่ามีขนาดเล็กมาก ลำตัวมีสีน้ำตาลอ่อนและมีเกล็ดขนาดใหญ่คลุมทั่วตัว ปีกคู่หน้าและปีกคู่หลังมีขนาดไม่เท่ากัน โดยปีกคู่หน้าค่อนข้างแคบและยาวกว่าปีกคู่หลัง (คล้ายกับรูประฆังนอนตะแคง) พื้นปีกสีน้ำตาลเข้มและมีลายแถบสีขาวครีมเล็กๆ คาดบริเวณขอบปีกด้านหน้า ส่วนปีกคู่หลังขนาดปีกใหญ่และกว้างมากกว่าปีกคู่หน้า (คล้ายกับรูปห้าเหลี่ยม) พื้นปีกสีน้ำตาลอ่อน และมีส่วนคล้ายกับเส้นขนละเอียดยาว ขึ้นเรียงกันรอบขอบปีกด้านนอกทั้งสองปีก ส่วนหนวดหนึ่งคู่มีสีน้ำตาลอ่อนลักษณะเรียวยาวคล้ายเส้นด้าย และส่วนขามีเกล็ดสีน้ำตาลแถบสีขาวคาดสลับเป็นปล้องขึ้นคลุมทั่วทั้งสามคู่ นอกจากนี้บริจาคด้านข้างส่วนท้องปล่องที่ 4, 5, 6 และ 7 มีกลุ่มแถบเกล็ดพิเศษขึ้นคลุมอีกด้วย

## แหล่งที่อยู่อาศัยและการแพร่กระจาย
ผีเสื้อหนอนม้วนใบเขานันมีแหล่งที่อยู่อาศัยในป่าดิบชื้นและแพร่กระจายอยู่ในอุทยานแห่งชาติเขานัน จ.นครศรีธรรมราช

## อ้างอิง

## เอกสารประกอบ

* ทัศนัย จีนทอง. ผีเสื้อหนอนม้วนใบเขานัน ; ชีวิตที่เพิ่งพบใหม่. วารสาร อพวช. ISSN 1905-1514

หมวดหมู่:ผีเสื้อ
การเลือกตั้งทั่วไปในกัมพูชา พ.ศ. 2498

**การเลือกตั้งสมัชชาแห่งชาติ**ครั้งแรกของกัมพูชาหลังการได้รับเอกราชตามสนธิสัญญาเจนีวา พ.ศ. 2497 เกิดขึ้นเมื่อเดือนกันยายน พ.ศ. 2498  พรรคสังคมได้รับชัยชนะ โดยได้ไปทั้งหมด 91 ที่นั่ง

## พรรคที่เข้าร่วม
* ***[[พรรคสังคม]]***: ในเดือนตุลาคม พ.ศ. 2497 รัฐบาลนิยมเจ้าได้จัดตั้งกลุ่มพันธมิตรจากพรรคการเมืองขนาดเล็ก 4 พรรครวมทั้งพรรคชัยชนะ เหนือ-ตะวันออกของ ดาบฌวน และ พรรคเขมรใหม่ ของ ลน นล ต่อมา จึงใช้ชื่อ พรรคสังคมราษฎร์นิยม ผู้นำพรรคคือพระนโรดม สีหนุประกาศว่าพรรคสังคมไม่ใช่พรรค แต่จริงๆคือพรรคการเมืองที่นิยมพระนโรดม สีหนุ พรรคสังคมได้ชัยชนะทั้ง 91 ที่นั่ง 

* ***[[พรรคประชาธิปไตย (กัมพูชา)|พรรคประชาธิปไตย]]***: ผู้นำรุ่นใหม่ของพรรคเป็นกลุ่มหัวรุนแรงที่เพิ่งกลับมาจากปารีส พระนโรดม ภูริสสรา เป็นเลขาธิการทั่งไปของพรรค  แต่ไม่ได้รับเลือกตั้ง

* ***[[กรมประชาชน]]***: เป็นกลุ่มที่เกิดขึ้นจาก สมาคมเขมรอิสระในช่วงก่อนได้รับเอกราช ซึ่งหลังจากการประชุมที่เจนีวา สมาชิกสมาคมเขมรอิสระส่วนใหญ่หนีไปเวียดนาม สิ้นปี พ.ศ. 2497 กลุ่มผู้นำพรรคคอมมิวนิสต์ในพนมเปญคือ แกว เมียส, นอน ซวน และ เพ็ญ ยุต ได้จัดตั้งพรรคการเมืองชื่อพรรคเขมรต่อต้าน แต่ถูกปฏิเสธการจดทะเบียน ต้นปี พ.ศ. 2498 กลุ่มนี้จึงได้ตัดตั้งกรมประชาชนขึ้นแทน ซึ่งมีฐานะเป็นองค์กรที่เปิดเผยของ พรรคคอมมิวนิสต์กัมพูชาที่เป็นองค์กรใต้ดิน นวน เจีย ออกจากป่ามาเป็นเลขาธิการทั่วไปของพรรค รวมทั้งพล พตก็เข้ามาร่วมด้วย ระหว่างการหาเสียง พรรคนี้ถูกกดดันจากฝ่ายรัฐบาล และสามารถส่งผู้สมัครได้เพียง 35 คน

* ***กลุ่มของ[[เซิง งอกทัญ]]***: หรือ*[[ประชาชลนา]]* (ขบวนการประชาชน) เป็นกลุ่มที่มีอิทธิพลทางการเมืองน้อย หลังจากที่นักชาตินิยมคือเซิง งอกทัญ ถูกปฏิเสธจากพระนโรดม สีหนุและต้องหนีไปชายแดนไทย
## ผลการเลือกตั้ง

## ข้อกล่าวหาเกี่ยวกับการทุจริต
หลังการเลือกตั้ง มีข้อกล่าวหาเกี่ยวกับการทุจริตเกิดขึ้น Kiernan (1985) ให้ข้อสังเกตว่าแม้ในพื้นที่ที่พรรคคอมมิวนิสต์ได้รับความนิยมแต่กรมประชาชนไม่ได้รับการเลือกตั้งเลย ใน เมโมต ซึ่งกล่มกองโจรของพรรคคอมมิวนิสต์มีความเข้มแข็งระหว่างสงคราม และกล่มเกษตรกรสวนยางพารานิยมฝ่ายซ้าย แต่ผลปรากฏว่าพรรคสังคมได้ 6149 คะแนน พรรคประชาธิปไตยได้ 99 คะแนน ส่วน ส็อก สาไพ ผู้สมัครจากกรมประชาชนไม่ได้คะแนนเลย

พระนโรดม สีหนุเองได้กล่าวใน พ.ศ. 2501 ว่า 39 ตำบลในประเทศเป็นเขตสีแดงหรือสีชมพู โดยดูจากการเลือกตั้ง พ.ศ. 2498 ในหลายตำบล พรรคคอมมิวนิสต์ได้รับการสนับสนุนมากในการเลือกตั้งครั้งนี้ แต่ในความเป็นจริง กรมประชาชนได้รับคะแนนน้อยมากหรือไม่ได้เลย

## อ้างอิง

หมวดหมู่:พ.ศ. 2498
หมวดหมู่:การเลือกตั้งในกัมพูชา
แอรอก

**แอรอก** () เป็นเมืองหลักของจังหวัดแมร์แคซี ประเทศอิหร่าน ตั้งอยู่กึ่งกลางระหว่างเมืองแฮเมดอนกับเมืองโกม จากข้อมูลปี พ.ศ. 2554 มีประชากร 526,182 คนใน 160,761 ครัวเรือน เมืองนี้มีชื่อเล่นว่า "เมืองหลวงอุตสาหกรรมแห่งอิหร่าน" เมืองมีชื่อเสียงทางด้านเครื่องปั้นดินเผาและการทอพรม

## ภูมิประเทศ
### ภูมิอากาศ

## อ้างอิง

## แหล่งข้อมูลอื่น
* 
* 

หมวดหมู่:เมืองในประเทศอิหร่าน
ลาร์นากา

**ลาร์นากา** (, *Lárnaka*; /*İskele*l ฟินิเชีย: כתיון, *Kityon*) เป็นเมืองใหญ่เป็นอันดับ 3 ของประเทศไซปรัส รองจากนิโคเซีย และลีมาซอล ตั้งอยู่บนชายฝั่งทิศใต้ของประเทศ มีประชากร 143,367 คน (2011) เป็นเมืองท่าการค้าที่ใหญ่เป็นอันดับ 2 ของเกาะ และมีรีสอร์ต มีสนามบินที่ใหญ่ที่สุดของเกาะ คือสนามบินนานาชาติลาร์นากา เมืองมีทิวทัศน์ชายทะเลที่งดงาม เป็นทิวต้นปาล์ม 

หมวดหมู่:เมืองในประเทศไซปรัส
ดอร์เดรชท์

**ดอร์เดรชท์** () หรือเรียกอีกชื่อว่า **ดอดท์** () เป็นเมืองและเทศบาลทางตะวันตกของประเทศเนเธอร์แลนด์ ในจังหวัดเซาท์ฮอลแลนด์ มีประชากร 118,601 คน ในปี ค.ศ. 2009 เป็นศูนย์กลางการค้าและการต่อเรือ การบริการทางเรือ อุตสาหกรรมไม้ และอุตสาหกรรมเหล็ก เป็นเมืองท่าทางทะเลที่ใหญ่เป็นอันดับ 6 ของประเทศ

หมวดหมู่:เมืองในจังหวัดเซาท์ฮอลแลนด์
มาร์กุส ยูนิอุส บรูตุส

**มาร์กุส ยูนิอุส บรูตุส** (, ต้นเดือนมิถุนายน 85 ปีก่อน ค.ศ. - ปลายเดือนตุลาคม 42 ปีก่อน ค.ศ.) หรือที่รู้จักกันดีในชื่อ **บรูตุส** เป็นนักการเมืองสมัยปลายสาธารณรัฐโรมัน เป็นที่รู้จักกันดีในสมัยใหม่ว่ามีบทบาทแกนนำในการลอบสังหารจูเลียส ซีซาร์

## อ้างอิง

หมวดหมู่:ชาวโรมัน
หมวดหมู่:บุคคลที่เกิดในปี พ.ศ. 459
หมวดหมู่:บุคคลที่เสียชีวิตในปี พ.ศ. 502
ปลาเซลฟินยักษ์

**ปลาเซลฟินยักษ์** (; ) ปลาน้ำจืดขนาดเล็กชนิดหนึ่ง ในวงศ์ปลาสอด (Poeciliidae)

มีรูปร่างลักษณะเหมือนกับปลาในวงศ์นี้ทั่วไป กล่าวคือ เป็นปลาผิวน้ำ อยู่รวมกันเป็นฝูง ตัวผู้มีขนาดลำตัวเล็ก แต่มีครีบรวมทั้งสีสันต่าง ๆ สดสวยกว่าตัวเมีย กินอาหารขนาดเล็ก เช่น ลูกน้ำ, ไรแดง, แมลงน้ำขนาดเล็ก รวมถึงพืชน้ำอย่างตะไคร่น้ำหรือสาหร่ายด้วย 

ปลาเซลฟินยักษ์ มีลักษณะเหมือนกับปลาเซลฟิน (*P. latipinna*) ซึ่งอยู่ในสกุลเดียวกันมาก คือมีครีบหลังสูงใหญ่เหมือนใบเรือเหมือนกัน แต่ปลาเซลฟินยักษ์มีขนาดลำตัวที่ใหญ่กว่า โดยสามารถยาวได้ถึง 12-20 เซนติเมตร รวมถึงมีครีบหลังที่ใหญ่กว่า และมีก้า่นครีบอ่อน 16-19 ก้าน ขณะที่ปลาเซลฟินมีก้านครีบอ่อนน้อยกว่า คือ 13-14 ก้าน

พบกระจายพันธุ์ในแหล่งน้ำทั่วไปทั้งน้ำจืด, น้ำกร่อย และตามชายฝั่งของเม็กซิโก และคาบสมุทรยูคาทาน เป็นปลาในวงศ์นี้อีกชนิดหนึ่งที่นิยมเลี้ยงกันเป็นปลาสวยงาม

## อ้างอิง

## แหล่งข้อมูลอื่น
*รูปและข้อมูลจาก fishbase.us 

หมวดหมู่:สกุลปลาสอด
หมวดหมู่:ปลาตู้
ปลาสอดหางดาบ

**ปลาสอดหางดาบ** () สกุลของปลาน้ำจืดขนาดเล็กสกุลหนึ่ง ในอันดับปลาออกลูกเป็นตัว (Cyprinodontiformes) ในวงศ์ปลาสอด (Poeciliidae) ใช้ชื่อสกุลว่า *Xiphophorus*

จัดอยู่ในวงศ์ย่อย Poeciliinae นับเป็นปลาสกุลหนึ่งเช่นเดียวกับสกุล *[[Poecilia]]* ที่นิยมเลี้ยงกันเป็นปลาสวยงาม โดยชนิดที่นิยมได้แก่ ปลาสอดหางดาบเขียว (*X. hellerii*), ปลาพลาตี้ (*X. maculatus*) และปลาวาเรียตัส (*X. variatus*) เป็นต้น 

โดยที่ชื่อสกุลนั้นมาจากภาษากรีกคำว่า ξίφος (ดาบ, มีดสั้น) และ φόρος (ผู้แบก, ผู้ถือ) หมายถึง "ลักษณะของหางตัวผู้ที่มีโกโนโพเดียม"

มีขนาดตั้งแต่ 2.5-14 เซนติเมตร เป็นปลาที่กระจายพันธุ์ตั้งแต่เม็กซิโก, กัวเตมาลา และเบลิซ เช่นเดียวกับปลาสกุล *Poecilia* หรือสกุลอื่น ๆ ในวงศ์เดียวกัน คือ นิยมเลี้ยงเป็นปลาสวยงาม และเพาะขยายพันธุ์จนมีสีสันและครีบต่าง ๆ ที่หลากหลายสวยงามกว่าปลาดั้งเดิมในธรรมชาติ

## การจำแนก
พบทั้งสิ้น 28 ชนิด
* *[[Xiphophorus alvarezi]]* Rosen, 1960 
* *[[Xiphophorus andersi]]* M. K. Meyer & Schartl, 1980 
* *[[Xiphophorus birchmanni]]* Lechner & Radda, 1987 
* *[[Xiphophorus clemenciae]]* Álvarez, 1959 
* *[[Xiphophorus continens]]* Rauchengerger, Kallman & Morizot, 1990 
* *[[Xiphophorus cortezi]]* Rosen, 1960 
* *[[Xiphophorus couchianus]]* (Girard, 1859) 
* *[[Xiphophorus evelynae]]* Rosen, 1960 
* *[[Xiphophorus gordoni]]* R. R. Miller & W. L. Minckley, 1963 
* *[[Xiphophorus hellerii]]* Heckel, 1848 
* *[[Xiphophorus kallmani]]* M. K. Meyer & Schartl, 2003
* *[[Xiphophorus kosszanderi]]* M. K. Meyer & Wischnath, 1981
* *[[Xiphophorus maculatus]]* (Günther, 1866) 
* *[[Xiphophorus malinche]]* Rauchengerger, Kallman & Morizot, 1990 
* *[[Xiphophorus mayae]]* M. K. Meyer & Schartl, 2002
* *[[Xiphophorus meyeri]]* Schartl & Schröder, 1988 
* *[[Xiphophorus milleri]]* Rosen, 1960 
* *[[Xiphophorus mixei]]* Kallman, Walter, Morizot & Kazianis, 2004 
* *[[Xiphophorus montezumae]]* D. S. Jordan & Snyder, 1899 
* *[[Xiphophorus monticolus]]* Kallman, Walter, Morizot & Kazianis, 2004 
* *[[Xiphophorus multilineatus]]* Rauchengerger, Kallman & Morizot, 1990
* *[[Xiphophorus nezahualcoyotl]]* Rauchengerger, Kallman & Morizot, 1990 
* *[[Xiphophorus nigrensis]]* Rosen, 1960 
* *[[Xiphophorus pygmaeus]]* C. L. Hubbs & Gordon, 1943 
* *[[Xiphophorus roseni]]* M. K. Meyer & Wischnath, 1981
* *[[Xiphophorus signum]]* Rosen & Kallman, 1969
* *[[Xiphophorus variatus]]* (Meek, 1904) 
* *[[Xiphophorus xiphidium]]* (Gordon, 1932) 

## อ้างอิง
* 

## แหล่งข้อมูลอื่น
* xiphophorus genetic stock center
* xiphophorus.org
* xiphophorus.net(Chinese ver.)

หมวดหมู่:วงศ์ปลาสอด
หมวดหมู่:สกุลปลาสอดหางดาบ
วงศ์ย่อยปลาสอด

**วงศ์ย่อยปลาสอด** () เป็นวงศ์ย่อยของปลาน้ำจืด ในวงศ์ปลาสอด (Poeciliidae) ในอันดับปลาออกลูกเป็นตัว หรืออันดับปลาหัวตะกั่ว (Cyprinodontiformes) ใช้ชื่อวงศ์ย่อยว่า Poeciliinae 

ปลาในวงศ์ย่อยนี้ ล้วนแต่เป็นปลาที่ออกลูกเป็นตัวทั้งหมด ยกเว้นในสกุล *[[Tomeurus]]* เท่านั้นที่เป็นปลากึ่งวางไข่ ทั้งหมดแพร่กระจายพันธุ์ตั้งแต่ตะวันออกของประเทศสหรัฐอเมริกา, อเมริกากลาง, แคริบเบียน และทวีปอเมริกาใต้ สามารถอาศัยได้ทั้งในน้ำจืดและน้ำกร่อย

## การจำแนก
แบ่งได้เป็น 27 สกุล (บางข้อมูลจัดให้มี 24 สกุล)

***[[Poeciliinae]]** Garman, 1895     
***[[Alfaro]]* Meek, 1912    
***[[Belonesox]]* Kner, 1860   
***[[Brachyrhaphis]]* Regan, 1913    
***[[Carlhubbsia]]* Whitley, 1951    
***[[Cnesterodon]]* Garman, 1895    
***[[Gambusia]]* Poey, 1854  
***[[Girardinus]]* Poey, 1854    
***[[Heterandria]]* Agassiz, 1853    
***[[Limia]]* Poey, 1854    
***[[Micropoecilia]]* Hubbs, 1926    
***[[Neoheterandria]]* Henn, 1916    
***[[Pamphorichthys]]* Regan, 1913    
***[[Phallichthys]]* Hubbs, 1924    
***[[Phalloceros]]* Eigenmann, 1907    
***[[Phalloptychus]]* Eigenmann, 1907    
***[[Phallotorynus]]* Henn, 1916    
***[[Poecilia]]* Bloch and Schneider, 1801  
***[[Poeciliopsis]]* Regan, 1913   
***[[Priapella]]* Regan, 1913    
***[[Priapichthys]]* Regan, 1913    
***[[Pseudopoecilia]]* Regan, 1913    
***[[Quintana]]* Hubbs, 1934    
***[[Scolichthys]]* Rosen, 1967    
***[[Tomeurus]]* Eigenmann, 1909    
***[[Xenodexia]]* Hubbs, 1950    
***[[Xenophallus]]* Hubbs, 1924    
***[[Xiphophorus]]* Heckel, 1848

## อ้างอิง

## แหล่งข้อมูลอื่น

หมวดหมู่:วงศ์ปลาสอด
ปลาพลาตี้

**ปลาพลาตี้** (; ) ปลาน้ำจืดขนาดเล็กชนิดหนึ่ง ในวงศ์ปลาสอด (Poeciliidae) อันดับปลาออกลูกเป็นตัว (Cyprinodontiformes)

ชื่อ "พลาตี้" นั้นมาจาก คำว่า *Platypoecilus* ซึ่งเดิมเคยใช้เป็นสกุล มีลักษณะลำตัวสั้นป้อม และกว้างกว่าปลาสอดหางดาบ (*X. hellerii*) ปลาตัวผู้ และตัวเมียมีลักษณะคล้ายกัน คือ ปลาตัวผู้ไม่มีส่วนของก้านครีบหางยื่นยาวออกไป เหมือนปลาสอดหางดาบ การสังเกตความแตกต่างระหว่างเพศได้จากโกโนโพเดียม หรืออวัยวะสืบพันธุ์ของปลาตัวผู้ และสีที่สดใสกว่า และขนาดโตกว่าของปลาตัวเมีย มีสีลำตัวค่อนข้างเหลืองจนถึงน้ำตาลอมเขียว หรือเขียวคล้ำอมน้ำเงิน ครีบหลังสั้น มีขนาดเล็ก และมีรูปร่างเกือบกลม ครีบอก ครีบท้อง และครีบหางไม่มีสี แต่ครีบหางอาจมีขอบเป็นสีเขียวหรือสีน้ำเงิน บริเวณโคนหางมีจุดเล็ก ๆ 1-2 จุด ปลาเพศผู้อาจมีแถบจาง ๆ พาดขวางลำตัว 2-5 แถบ 

แพร่กระจายพันธุ์อยู่ในประเทศเม็กซิโก และอเมริกากลางประเทศอื่น ๆ  อาทิ กัวเตมาลา, ฮอนดูรัส มีพฤติกรรมอาศัยหลบซ่อนตามไม้น้ำ หรือใต้ร่มเงาริมฝั่งในแหล่งน้ำนิ่ง ในน้ำที่อุณหภูมิประมาณ 20-25 องศาเซลเซียส ค่าความเป็นกรดเป็นด่างประมาณ 7.0-7.5 (pH) 
                  
ปัจจุบัน ปลาพลาตี้ได้รับความนิยมในการเลี้ยงเป็นปลาสวยงาม ได้มีการเพาะขยายพันธุ์จนมีสีสันตลอดจนลวดลายสวยงามกว่าปลาดั้งเดิมในธรรมชาติมากมาย เช่น สีแดง, สีเขียว, สีส้ม, สีดำ, สีทอง หรือหลายสีในตัวเดียวกัน และครีบยาว เป็นต้น

## อ้างอิง

## แหล่งข้อมูลอื่น

*
*
*Southern Platyfish, United States Geological Survey factsheet
*View the platyfish genome in Ensembl

หมวดหมู่:สกุลปลาสอดหางดาบ
หมวดหมู่:ปลาตู้
ปลาวาเรียตัส

**ปลาวาเรียตัส** (; ) ปลาน้ำจืดขนาดเล็กชนิดหนึ่ง ในวงศ์ปลาสอด (Poeciliidae) อันดับปลาออกลูกเป็นตัว (Cyprinodontiformes)

มีลักษณะทั่วไปคล้ายกับปลาพลาตี้ (*X. maculatus*)  แต่มีความแตกต่างกันที่รูปร่าง, ลำตัว และครีบหลังโดย  ปลาวาเรียตัสมีลำตัวกว้างน้อยกว่า และครีบหลังสูงกว่า และลักษณะลำตัวมีลักษณะกึ่งกลางระหว่างปลาพลาตี้ กับปลาสอดหางดาบ (*X. helleri*)  คือ มีขนาดยาวกว่าปลาพลาตี้ แต่มีความยาวไม่เท่าปลาพลาตี้ ลักษณะสีดั้งเดิมในธรรมชาติคล้ายกับปลาพลาตี้ 

มีถิ่นกำเนิดดั้งเดิมอยู่ในประเทศเม็กซิโกตอนใต้ และตะวันออก มักอาศัยอยู่แหล่งน้ำนิ่งขนาดเล็ก เช่น หนอง, บึง เป็นต้น อุหณภูมิประมาณ 20-24 องศาเซลเซียส กินสัตว์น้ำขนาดเล็ก และตัวอ่อนของแมลง เป็นอาหาร 

ปลาวาเรียตัส ก็เช่นเดียวกับปลาพลาตี้หรือปลาสกุลอื่นในวงศ์เดียวกัน ที่นิยมเลี้ยงเป็นปลาสวยงาม และมีการเพาะขยายพันธุ์จนได้สีและลวดลายหรือครีบต่าง ๆ หลากหลายสวยกว่าปลาดั้งเดิมในธรรมชาติ

## อ้างอิง

## แหล่งข้อมูลอื่น

* 
* 

หมวดหมู่:สกุลปลาสอดหางดาบ
หมวดหมู่:ปลาตู้
สุขาวดี

[thumb|จิตรกรรมฝาผนัง ''พุทธเกษตรของพระอมิตาภะ'' ที่ [พิพิธภัณฑ์ศิลปะแห่งเบอร์มิงแฮม]]

ตามคติศาสนาพุทธนิกายมหายาน **สุขาวดี** () คือพุทธเกษตรของพระอมิตาภพุทธะ ตั้งอยู่ทางทิศตะวันตกของโลก สุขาวดี *ไม่ใช่* นิพพาน แต่เป็นภูมิที่สาวกของพระอมิตาภะใช้ปฏิบัติธรรมต่อหลังจากสิ้นชีวิตบนโลกเพื่อบรรลุนิพพานต่อไป

## ความเชื่อ
thumb|แดนสุขาวดี รูปลักษณ์ประติมากรรม
ในอมิตาภสูตรซึ่งเป็นพระสูตรมหายาน ได้พรรณนาลักษณะของสุขาวดีพุทธเกษตรไว้ว่า เป็นดินแดนที่เกิดขึ้นด้วยอำนาจบารมีของพระอมิตาภพุทธะ ซึ่งเป็นพระพุทธเจ้าในอดีตย้อนไปก่อนหน้าพระโคตมพุทธเจ้าไป 10 กัป ที่ได้ชื่อว่าสุขาวดีก็เพราะผู้อยู่ในดินแดนนี้ย่อมไม่มีความทุกข์เลย แต่เสวยสุขอยู่เสมอ สุขาวดีเป็นดินแดนที่สวยงามและสุขสบาย กล่าวคือ มีล้อมรอบด้วยภูเขาแก้ว กำแพงแก้ว มีสระโบกขรณีที่ประดับด้วยแก้วมณี มีดนตรีทิพย์บรรเลงอยู่เสมอ มีนกร้องออกมาเป็นเสียงธรรมเทศนา บรรยากาศต่าง ๆ นี้ทำให้ผู้อาศัยเกิดพุทธาสุสติ ธัมมานุสสติ และสังฆานุสสติ และตั้งใจปฏิบัติธรรมเพื่อบรรลุนิพพานในดินแดนแห่งนี้ 

ส่วนอมิตายุรัธยานสูตรระบุว่าผู้ไปเกิดในแดนสุขาวดีแบ่งออกเป็น 3 ชั้น คือผู้ศรัทธาในมหายาน สาวกยาน และพวกมิจฉาทิฏฐิ แต่ละชั้นยังแบ่งออกเป็น 3 ระดับ จึงรวมทั้งสิ้นมี 9 ระดับ ผู้เกิดในระดับสูงจะใช้เวลาบำเพ็ญบารมีต่ออีกไม่นานก็จะได้บรลุธรรม ส่วนระดับต่ำลงไปก็จะใช้เวลานานขึ้นตามลำดับ โดยชั้นต่ำสุดจะใช้เวลา 12 กัปจึงจะบรรลุธรรม

## การตีความ
แต่เดิมนิกายสุขาวดีถือว่าสุขาวดีเป็นพุทธเกษตรที่ดำรงอยู่จริง ๆ ทางกายภาพ และมีลักษณะดังที่พระสูตรได้อธิบายไว้ ต่อมามีการผสมผสานความเชื่อของนิกายนี้เข้ากับนิกายเซน ทำให้แนวคิดสุขาวดีถูกอธิบายในเชิงธรรมาธิษฐาน ว่าแท้จริงแล้วสุขาวดีเป็นเพียงแดนที่ถูกสมมติขึ้น เพื่อเป็นอุบายให้พุทธศาสนิกชนใช้เป็นเครื่องยึดเหนี่ยวจิตใจว่าการหลุดพ้นจากทุกข์ไม่ใช่เรื่องยากลำบากเกินไป การระลึกถึงพระอมิตาภะและพระโพธิสัตว์ต่าง ๆ ในสุขาวดีก็เพื่อเป็นอุบายให้นักปฏิบัติปล่อยวางความยึดมั่นถือมั่นในตัวตนของตน พระอมิตาภะแท้จริงหมายถึงธรรมชาติพุทธะที่มีอยู่ในตัวคนทุกคนอยู่แล้ว การระลึกถึงพระอมิตาภะก็เพื่อน้อมนำจิตของผู้นั้นให้กลับก้าวไปสู่ความเป็นพุทธะต่อไป และแดนบริสุทธิ์สุขาวดีถูกตีความใหม่เป็นภาวะที่จิตที่บริสุทธิ์ที่มีอยู่แล้วในจิตของสรรพสัตว์ทั้งหลาย การปฏิบัติต่าง ๆ จึงทำเพื่อน้อมจิตให้กลับไปสู่สภาพบริสุทธิ์ดั้งเดิม การสวดพระนามพระอมิตาภะเป็นพุทธานุสติแบบหนึ่ง ซึ่งต้องปฏิบัติควบคู่ไปกับการรักษาศีลและศึกษาพระธรรม 

## ลัทธิอนุตตรธรรม
ลัทธิอนุตตรธรรมมีความเชื่อเกี่ยวกับสุขาวดีต่างจากพระพุทธศาสนา ใน **พระโอวาทพระอนุตตรธรรมมารดาสิบบัญญัติ** () ซึ่งเป็นคัมภีร์เล่มหนึ่งของลัทธิอนุตตรธรรมระบุว่าสุขาวดีคือนิพพาน เรียกอีกอย่างว่า **อนุตตรภูมิ** ( *หลี่เทียน*) เป็นที่ประทับของพระแม่องค์ธรรม พระเจ้าผู้สร้างสรรพสิ่ง และให้กำเนิดจิตจำนวน 9,600,000,000 ดวง สุขาวดีจึงเป็นต้นกำเนิดของเวไนยสัตว์ทั้งหลาย พระแม่และดวงจิตทั้งหมดได้เสวยสุขร่วมกันบนสุขาวดีเป็นเวลานาน จนเมื่อพระแม่สร้างโลกขึ้นจึงส่งดวงจิตทั้งหมดลงมาเกิดบนโลก เพื่อใหช่วยกันพัฒนาโลกให้เจริญขึ้น แต่สรรพสัตว์กลับหลงลืมธรรมชาติบริสุทธิ์ดั้งเดิมของตน จึงต้องเวียนว่ายตายเกิดต่อไปและไม่สามารถกลับสู่สุขาวดีได้ พระแม่องค์ธรรมจึงต้องส่งพระพุทธเจ้า พระโพธิสัตว์ และเซียนทั้งหลาย ลงมาชี้แนะมนุษย์และนำพาเวไนยสัตว์กลับสู่นิพพานคือสุขาวดีซึ่งเป็นบ้านเดิมต่อไป

## อ้างอิง

หมวดหมู่:มหายาน
หมวดหมู่:จักรวาลวิทยาในศาสนาพุทธ